ITEL มั่นใจรายได้ปีนี้ ทะลุ 3.2 พันล้าน ติดตั้งโครงข่าย-รับงานใหม่หนุน โบรกเคาะเป้า 6 บาท
ITEL มั่นใจรายได้ปี 65 ทะลุ 3.2 พันล้านบาท มาจากปัจจัยหนุนให้รายได้ส่วนของบริหารโครงข่าย เดินหน้ารับงานใหม่ต่อเนื่อง โบรกแนะ “ซื้อ” ราคาเป้าหมาย 6 บาท จากเดิมแนะนำ “ซื้อเก็งกำไร”

ITEL มั่นใจรายได้ปี 65 ทะลุ 3.2 พันล้านบาท มาจากปัจจัยหนุนให้รายได้ส่วนของบริหารโครงข่าย เดินหน้ารับงานใหม่ต่อเนื่อง โบรกแนะ “ซื้อ” ราคาเป้าหมาย 6 บาท จากเดิมแนะนำ “ซื้อเก็งกำไร”
20 มิ.ย. 2565

บริษัท อินเตอร์ลิ้งค์ เทเลคอม จำกัด (มหาชน) หรือ ITEL กล่าวว่า เป็นบริษัทที่ได้ประโยชน์โดยตรงจากการเข้าสู่ยุค Digital Economy ปัจจุบันประเทศไทยกำลังก้าวเข้าสู่ยุค 5G โดยมีการศึกษาพบว่าการใช้งาน Data มีมากกว่า 4G ถึง 2.7 เท่า ในระยะเริ่มต้นและมีแนวโน้มเพิ่มสูงขึ้นในระยะยาว จะเป็นปัจจัยหนุนให้รายได้ในส่วนของ การให้บริการโครงข่าย การให้บริการติดตั้งโครงข่าย และการให้บริการพื้นที่ดาต้า เซ็นเตอร์ เติบโตได้ดีต่อเนื่องในอนาคต
ขณะที่ในช่วงที่ผ่านมา ITEL ได้รับงานอย่างต่อเนื่อง ด้วยศักยภาพและความเชี่ยวชาญที่มีอยู่ทำให้ได้รับความไว้วางใจจากลูกค้า บริษัทจึงสามารถดำเนินโครงการและสามารถส่งมอบงานได้ตามระยะเวลาที่กำหนด ดังนั้นจึงเป็นโอกาสที่จะทำให้ได้รับงานเพิ่มขึ้นได้ต่อเนื่องจากเสถียรภาพและประสิทธิภาพของโครงข่าย และยังสนับสนุนการเติบโตของรายได้รวมถึงกำไรมากขึ้น
โดยภาพรวมของการดำเนินธุรกิจในช่วงครึ่งปีหลังของปี 2565 ยังมีสัญญาณที่ดีต่อเนื่อง โดยเฉพาะเริ่มมีการได้รับงานใหม่ๆ เข้ามามากขึ้น และบริษัทมีแผนที่จะยื่นเข้าเสนองานอีกหลายโครงการ ซึ่งคาดว่าจะมีโอกาสได้งานเพิ่มเติม นอกจากนี้ยังมีงานในมือรอรับรู้รายได้รองรับไว้อยู่แล้ว จึงทำให้มั่นใจว่าภาพรวมผลงานในปี 2565 เดินหน้าเติบโตต่อเนื่อง ตามเป้ารายได้นิวไฮอยู่ที่ 3,200 ล้านบาทที่ตั้งไว้
ด้าน บล.โนมูระ พัฒนสิน ได้ปรับเพิ่มคำแนะนำเป็น “ซื้อ” จากเดิมแนะนำ “ซื้อเก็งกำไร” โดยให้ราคาเป้าหมายที่ 6 บาทต่อหุ้น  ฝ่ายวิจัยมีมุมมองบวกต่อปัจจัยพื้นฐานของบริษัท ซึ่ง ITEL เตรียมจะเข้าประมูลงานของ กสทช. ได้แก่โครงการ Course Online มูลค่า 305 ล้านบาท และโครงการ USO TOT มูลค่า 703 ล้านบาท
โดยโครงการ  Course Online  ได้ผ่านขั้นตอนประชาพิจารณ์ใหม่แล้ว คาดว่าทั้ง 2 โครงการ จะประมูลในช่วงไตรมาส 3/2565 มองว่าหากบริษัทชนะประมูลทั้ง 2 โครงการ จะทำให้ธุรกิจ Installation เซ็นงานได้ตามเป้าหมายปี 2565 มีมูลค่ารวม 1,454 ล้านบาท และมากกว่าสมมติฐานของฝ่ายวิจัยที่คาดไว้ที่ 900 ล้านบาท